Passions secretes de personatges famosos | + Història\nArran de la mort del pallasso Lluís Raluy, s’ha recordat la seva passió per la matemàtica. No és un fet excepcional. Al llarg de la història hi ha hagut molts personatges amb aficions d’alt nivell intel•lectual.\n02 de de gener del 2022. Actualitzada 06 de de gener del 2022 a les 18:23\nEscriure obituaris és un repte per a tot periodista. En poques paraules s’ha de saber explicar als lectors l’essència vital d’algú que acaba de morir, sense caure l’ensabonada fàcil però al mateix temps posant en valor el seu llegat. Fa pocs dies, Julián García va aconseguir aquest propòsit al recordar la figura de Lluís Raluy, , tota una institució del món circense. Potser a algú li va cridar l’atenció que el text, en l'edició en paper, portés per títol 'El pallasso matemàtic', però és que no es podria entendre qui va ser aquest home sense conèixer la seva passió pels números, als que va dedicar moltes hores de la seva vida. El seu cas no és excepcional. Hi ha molts personatges de la història amb aficions profundes i en les que potser també haurien destacat si no haguessin passat a la posteritat per altres aspectes de la seva biografia.\nAquest és el cas de l’emperador japonès Hirohito, una de les personalitats més controvertides dels segle XX pels debats que ha generat la seva figura i el seu grau d’implicació en el paper del país del Sol Naixent durant la Segona Guerra Mundial. Nascut el 1901, va ser el primer príncep hereu nipó a viatjar a Europa. En aquell el periple, un dels membres del seguici que l’acompanyava, fou el seu professor de biologia, el doctor Hirotaro Hattori. Aquest científic va ser l’encarregat d’establir vincles amb membres de l’acadèmia europea i servir d’enllaç amb el futur emperador, que volia estar al dia de la seva passió: l’oceanografia. Des de ben jove sentia una forta curiositat per descobrir els misteris que amagava el mar i, sobretot, un tipus d’animals simples anomenats hidrozous.\nQuan el 1926 fou coronat per rellevar el seu difunt pare, va manar construir un laboratori al recinte del palau imperial que dirigia el professor Hattori. Les tardes dels dilluns i dijous, l’emperador buidava la seva agenda pública per poder fer tancar-se a investigar en aquelles instal•lacions al costat del seu mestre.\nDesprés de la Segona Guerra Mundial, els Estats Units es van plantejar dissoldre l’estructura imperial nipona, però finalment, temorosos que una decisió tan radical generés animadversió entre la ciutadania, es va preferir mantenir la figura d’Hirohito però modernitzant el càrrec i eliminant la sacralització de la figura de l’emperador, fins llavors considerat una divinitat. Per presentar-lo com un monarca més planer que diríem aquí, es va aprofitar la seva passió científica per demostrar que era un home del seu temps. Quan va morir, el 1989, al seu fill Akihito no només li va llegar la corona sinó també la passió per les ciències del mar. Qui seria emperador fins al 2019 està especialitzat en ictiologia, o sigui l’estudi dels peixos.\nUn altre cas singular, tot i que potser més conegut, és el de l’actriu de cinema Hedy Lamarr, una de les estrelles del Hollywood dels anys daurats. Va rodar a les ordres dels grans directors de l’època: King Vidor, Cecil B. DeMille o Victor Fleming. El que no es va saber fins que ja era molt gran -va morir el 2000 als 85 anys- és que el 1941, quan només tenia 27 anys, conjuntament amb el pianista George Antheil, va inventar un sistema secret de transmissions de ràdio per submarins que era impossible de detectar per l’enemic. La patent de l’invent es va mantenir classificada fins el 1986, que es va posar a disposició de la ciutadania. L’invent de Lamarr i Antheil va servir de base pels actuals sistemes de comunicacions sense fils i de posicionament geogràfic. O sigui que sense el descobriment d’aquesta actriu no existirien el GPS, la telefonia mòbil ni el wifi. Ara bé, dels beneficis econòmics que va generar tota aquella tecnologia aplicada al món civil, no en va veure ni un cèntim. És més, no va ser fins els últims anys de la seva vida que va veure reconegut el seu talent científic, cosa que sempre li havia provocat una gran frustració. De fet, el món no va prendre consciència del seu paper en la modernització de les comunicacions fins que ja feia temps que era morta. Això sí, el 2014, a títol pòstum, van córrer a incorporar-la al Saló de la Fama dels Inventors.\nLa passió matemàtica del pallasso Lluís Raluy no es va limitar en l’acumulació de coneixements materialitzada en una biblioteca de més de tres mil volums que portava a tot arreu. Va investigar i escriure diversos assajos. Per exemple 'Visión matemática del espacio', 'Els secrets dels miratges' o 'Ámbito de los números primos, su estructura y distribución'.\nClub d'Història Circ Raluy


Sant Vicenç de Castellet habilitarà nous espais d’estacionament gratuït limitat - Ona Bages\nInici Bages Sant Vicenç de Castellet Sant Vicenç de Castellet habilitarà nous espais d’estacionament gratuït limitat\nSant Vicenç de Castellet habilitarà nous espais d’estacionament gratuït limitat\nSant Vicenç de Castellet habilitarà un espai d’estacionament gratuït limitat al carrer Gran i a la plaça Anselm Clavé. L’Ajuntament respon a la demanda de la Unió de Botiguers, que plantejava fomentar la rotació de vehicles i establir aparcaments lliures de pagament durant un màxim de 90 minuts.\nL’objectiu d’aquesta mesura és per millorar la mobilitat als espais més cèntrics del municipi i respon a la demanda feta per la Unió de Botiguers que demanava fomentar la rotació de vehicles i fer més àgil l’accés a tot aquest entorn. D’aquesta manera es pot afavorir l’ús de l’espai per a possibles compradors del comerç local.\nEls espais assenyalats, en color grana, que respon al color corporatiu de l’Ajuntament, permetran aparcar de manera gratuïta durant un màxim de 90 minuts als veïns i veïnes que ho desitgin al tram del carrer Gran, comprès entre la confluència amb els carrers Secretari Canal i Primer de Maig, i a la plaça Clavé. Això sí, caldrà col·locar un rellotge que serà repartit a tots els domicilis de Sant Vicenç de Castellet o bé una nota manual a l’interior del vehicle per comprovar el temps d’arribada i inici d’estacionament.\nQueden excloses les zones de càrrega i descàrrega en aquest tram, que continuaran funcionant de manera habitual, i els aparcaments reservats a persones discapacitades, que requereixen l’ús de la targeta pròpia. Els espais quedaran senyalitzats expressament. La limitació horària de les zones granes serà efectiva de dilluns a divendres de 9 a 13.00 hores i de 17 a 20.00 hores, i els dissabtes de 9 a 13.00 hores. I queden exclosos els dies festius.


Apunts sobre teories\nApunt 1. Polític\nL’ús polític i social de la desinformació l’hem vist aquests últims mesos en relació amb la pandèmia provocada pel virus sars-cov-2.\nAls Estats Units, però es pot extrapolar, partidistes republicans (i demòcrates per igual) i els seus mitjans i gabinets de comunicació, i businessmen i líders espirituals, recolzen ConspiracyTheory. Especialment les que difamen l'altre partit, o competidor, i les defensades pels seus líders (1). A Alemanya també s'ha vist el creixement del 'populisme pandèmic' com ho han definit investigadors de la Universitat de Münster (Rin del Nord-Westfàlia) que han estudiat com funcionen les teories conspiratives de la dreta durant la pandèmia. Explica Hans Pfeifer: ‘Van examinar durant tres mesos 120.000 publicacions de Facebook, i de diversos mitjans de comunicació alemanys. Al costat de la cobertura de diaris i emissores establertes, també hi va haver un augment del nombre de publicacions en mitjans ‘alternatius' de la dreta que volen diferenciar-se de mitjans establerts i l'elit política'. Mitjans alternatius informen sobre els mateixos fets, verificables, però poden engreixen aquests informes amb especulacions com la que el virus es va produir en un laboratori, o que és menys perillós del que els informes expliquen. Difonen els missatges de manera subtil en una estratègia de comunicació aparentment inofensiva. Els informes falsos-de-forma-òbvia no s'ajusten a aquest enfocament’ (2). Una barreja de temes pot acompanyar la informació - refugiats, ètnies, canvi climàtic, religiosos... - sobre el coronavirus. Mitjans fora de mainstreams també tenen continguts sobre teories, com aquest article (3) de l'acadèmic de la Universitat Oberta del Regne Unit Jovan Byford sobre converses sobre teories. Nota a peu d'apunt: el lawfare també és una teoria, i una pràctica, ambdues conspiratòries (però explícites).\nUn mitjà alemany escriu que el partit espanyol Vox, que ja censura alguns mitjans als seus actes, ha afegit les webs verificadores de fets en aquesta censura, com Newtral o Maldita.es. El Washington Post va ser un dels diaris pioners en establir un factchecker, i porta documentades enèsimcentes - 9.014 el març de 2019 (4) - mentides flagrants i afirmacions enganyoses de Trump. Vox té al Congrés un projecte de llei perquè organismes oficials no puguin corregir afirmacions falses, no es puguin corregir opinions i que només els tribunals puguin jutjar la veracitat d’una afirmació. No té possibilitats, però pot haver aconseguit una associació entre els factcheckers i un govern 'd’extrema esquerra' (5). Concentracions anti-mesures covid-19 s’han vist a Berlín, Melbourne (6), Madrid i Brussel·les, Roma, Edimburg, ciutats dels Estats Units i altres països, utilitzades per grups d’ultradreta per difondre el seu missatge en concentracions heterogènies. A Alemanya, ‘teoristes sobre xips de control mental, Bill Gates i màscares han donat combustible a protestes, on han crescut manifestacions contra el govern imposant límits a les llibertats'. Les veus prominents que alimenten les teories de conspiració inclouen un cuiner vegà, un escriptor, una estrella pop i cardenal (7). La utradreta s'ha apropiat de protestes veïnals, i de concentracions crítiques contra les mesures, desterrant la racionalitat (8).\nA França, denuncia The Times of Israel (10), els antisemites han adoptat el virus com a tema per transmetre el seu missatge a un públic ampli, espantat i enutjat. ‘Amb tothom tancat a casa, els espectadors fidels de persones com Dieudonne M'bala M'bala i Alain Soral, dos coneguts incitadors a l'odi als jueus, inevitablement consumiran i disseminaran més'. L'antisemitisme a França també mostra 'la fragilitat de la societat francesa, la polarització i la confusió. En les últimes setmanes, una caricatura d'Agnes Buzyn, l'anterior ministra de salut de França, jueva, abocant verí en un pou - una representació d'una de les teories més freqüents que va portar als pogroms durant la pesta negra medieval – s’ha compartit desenes de milers de vegades per les xarxes socials franceses’. Una altra imatge viral superposa la cara de Buzyn en la caricatura antisemita el ‘venedor feliç’ que mostra un home jueu enfadat fregant-se la palma. Segueix un vídeo àmpliament compartit que acusa Buzyn i el seu marit, Yves Levy, també jueu, de retenir cloroquina — un medicament antimalària que es considera un possible medicament anti-coronavirus, inclòs el president dels Estats Units Donald Trump, però l'efecte del qual contra el coronavirus no està demostrat - del públic francès per obtenir guanys financers. Va obtenir 170.000 vistes a YouTube abans de ser esborrat.\nApunt 2. Psicologia\nJovan Byford, titular de psicologia a la britànica Open University, ha parlat anys amb teoristes de la conspiració. Ho explica en un article (10) i suggereix pautes per conversar sobre temes: reconèixer la dimensió de la tasca, el component emocional, veure en què es creu, establir marcs comuns, explorar i contrastar fets, valorar els arguments de l’altre, ser realista. Si es vol promoure l’escepticisme com un valor positiu cal, diu, ‘ser realistes, no pretendre la conversió’. Aportar dubtes sobre un argument que d’entrada, ‘pot ser seductor’. També en un article en un diari australià (11) es parla de reconèixer la incomoditat, i la importància de l’empatia i la tolerància.\nAllò aleatori, imprevist, podem tenir tendència a buscar-hi una explicació, i a vegades aquesta és alguna cosa sense base, no provada, que pot ser seductora. També podem tenir tendència a negar una amenaça si incomoda en una situació determinada. Una resposta corrent és ‘diran el que vulguin que sabem’. Això nega la possibilitat de saber i de voler saber: el que penso és cert, i això em tranquil·litza.\nAl New York Times, Max Fisher descriu l’allau de teories, i perquè importa parlar-ne. Malvats, teràpies top secret que-no-volen-que-escoltis, trames... erosió de la confiança pública minvant els agents de salut, ‘molta gent empitjora la seva ansietat a la recerca de la tranquil·litat de saber’. Teories que semblen donar a una tragèdia sense sentit algun grau de significat, ni que sigui fosc. 'Compartir aquests coneixement pot donar a les persones una cosa difícil de trobar en setmanes de bloqueigs i morts: un sentit d’acció. Els rumors i les afirmacions poc creïbles s’escampen entre persones amb facultats crítiques que simplement han estat desbordades per la confusó i el desemparament' (13). I hi ha els governs que promouen afirmacions falses per ocultar els seus fracassos i tenir benefici polític (14).\nApunt 3: negacionisme\nJohn Charpentier, en una interessant opinió documentada (15), ubica en el s. XIX les bases del modern negacionisme mèdic: ‘Un dubtós sistema de medicina d’herbes es va convertir en un pla per tothom que vol posar-se a vendre cures per a tot, des del càncer fins a la covid-19’. El negacionisme podria semblar una cosa ‘de Hollywood’ i les xarxes socials, però ‘la pseudociència és una pedra angular cultural als Estats Units’. Samuel Thomson, ’portat per la providència’ va ser un prototipus de l’empresari ambiciós, autodidacta i triomfador. Jugà amb identitats polítiques, culturals i religioses, amb moltíssimes conferències i un bestseller (16) amb solucions mèdiques per a tot i anècdotes auto-bombo. En el marc del revivalisme protestant del Segon Gran Despertar de la primera meitat del s. XIX, els seus seguidors es reunien en ‘Societats Botàniques Amicals’ més semblants a esglésies que a societats botàniques – científiques. ‘El fet que fos denunciat per metges com un frau perillós, fos acusat regularment de matar pacients i fins i tot jutjat per assassinat un cop a Massachusetts, semblava només fer brillar més la llegenda de la seva persecució’. Va arribar a milers de milers d’estadounidencs. Dos segles després trobo paral·lelismes amb figures actuals: un tribunal federal dels Estats Units va prohibir el maig a una l’església de Bradenton vendre MMS com a cura miraculosa de la covid-19, sida, leucèmia, Alzheimer, autisme... (17). El mateix diari explicava dos mesos després d’aquesta notícia que la família es va fer rica amb aquestes vendes (18). La denúncia dels interessos de les corporacions farmacèutiques es dilueix en la proposta de determinades alternatives. Iosu Perales en un article a Alainet (19) és explícit en la seva opinió: ‘El negacionismo dispara contra la vida’. ‘Lo primero que hay que recordar es que es un fenómeno que ha acompañado la historia de la humanidad y no hay nada nuevo bajo el sol’. Res nou sota el sol: excel·lent article de la BBC, 'Roma 331 D.C. Dones acusades de provocar intencionadament enverinaments, en el que era una epidèmia d’infeccions per una plaga que provocava morts'. D'aquí, a la idea que la industria global de les telecomunicacions difon el virus (20)...\nEls acadèmics saben molt, per exemple el Dr. que s’entrevista en aquest vídeo a YouTube (21), que afirma coses. Però també hauria de ser fàcil trobar continguts que expliquin que les PCR són proves específiques pel Sars-cov-2, i perquè ho són. El Dr. sap de què parla i sembla saber què vol dir. Ajuda a relativitzar, però això no hauria de caldre. És confús, hi ha qui voldrà entendre que virus com el VIH o el Covid-19 o el primer SARS no existeixen, perquè, diu ell, no es van seqüenciar. La grip tampoc? La paraula síntesi s’utilitza una vegada, sense aclarir què vol dir. Un doctorat li dóna credibilitat, i llavors ja tot està clar i és veritat - si hi ha predisposició. Però gràcies Dr. per explicar que volten molts exosomes pel cos, amb fragments de RNA i DNA, és un aprenentatge, i també és cert que per determinades variables, les proves ELISA o PCR tenen marge d’error. No entraré perquè no és el tema en certes foscors, pràcticament de domini public, de qüestions del Dr. Gallo i del MD Anthony Fauci en el camp de la virologia. Sense oblidar que els antiretrovirals conta la sida han contribuit a salvar moltes vides. També el premi Nobel Luc Montagnier - i no és l'únic Nobel - ha sigut criticat per col·legues seus per afirmacions recents enganyoses. Gallo i Montaigner han generat coneixements importantíssims, Sobre el contingut amb el que començava aquest apunt, també hi ha molts, però no es difonen de la mateixa manera, els continguts que mostren que la prova PCR és específica per covid-19.\nSense anar molt lluny el degà del Col·legi de Biolègs d'Euskadi ha sigut rebatut amb fets, sobre un document públic amb disinformació sobre covid-19 que ha sigut retirat (22).\nA vegades la ciència fa autocrítica, ara de forma sonada en veure investigacions parcials, no independents i basades en dades externes d’origen dubtós, sobre l'ús de la hidroxicloroquina contra la covid-19 que ha donat lloc a un ja històric episodi (23, 24) en una de les revistes mèdiques per excel·lència, The Lancet. Vademecum explica que 'segueix sent necessària la investigació de la hidroxicloroquina', medicament utilitzat per a la prevenció i el tractament de la malària, hi ha 16 assaigs clínics (8 com a profilaxi) autoritzats per la AEMPS en marxa a Espanya que la inclouen d’alguna manera, als que desitjo sort (25).\nApunt 5. Calaix de sastre\nSi teniu una estona pot ser interessant llegir que 'los judíos o ciertas sectas esotéricas (Illuminati, masones, etc.) manejan el mundo', 'los extraterrestres están entre nosotros', 'las vacunas son un experimento en masa que provocan autismo', 'la actual enfermedad COVID-19 se activa por las emisiones de ondas 5G', 'la aparición de un cometa anuncia el fin de nuestro planeta' o qui va construir les piràmides d'Egipte i un llarg etcétera a Alainet, en un article de Marcelo Colussi que bàsicament anima a ser crític, però també apunta a confusió (26). També 'Els rumors de cures secretes (lleixiu diluït, apagat dels aparells electrònics, plàtans) prometen protecció contra una amenaça de la qual ni els líders mundials poden escapar'. I perquè importa parlar-ne (27). Empreses de xarxes socials com YouTube, Vimeo i Facebook van retirar el maig un vídeo viral (28) de teoria de la conspiració - 'èlit global', Gates, vacunes, OMS, etc... - . Ha sortit l'agost una segona part que els factcheckers també cuestionen (29).\nNewsGuard, una empresa d'anàlisi de mitjans socials, va trobar comptes a Alemanya, França i Itàlia amb grans seguidors que publicaven contingut fals sobre la pandèmia. És el que tenen en comú un lluitador professional francès, un polític de l’ala dreta d’italià, i una revista alemanya anti-migrants. Mark Scott va tenir una còpia de l’informe i va escriure (30) per denunciar que a França, Alemanya i Itàlia, la companyia va trobar setze comptes de Twitter amb un total de més de 600.000 persones que van compartir falsedats sobre el nou coronavirus. A Estats Units, la companyia també va documentar una difusió semblant. Bioarmes, rumors que es promou aquesta crisi , ‘Bill Gates disposa de la vacuna des d’abans de l’inici d'una pandèmia causada per un virus molt feble’ - el mateix calaix de sastre habitual que trobem també a les publicacions francament indigeribles de Miguel Bosé (31). ‘Una xarxa de teoristes de la conspiració relacionen la tecnologia 5G amb el nou coronavirus, i venen un USB protector per 350 $’ (32). Es va viralitzar un vídeo -ja eliminat – de l’activista anti-5G Mark Steele encarregat pel partit ultradretà britànic UKIP. En aquest marc, l’abril activistes britànics d’aquesta línia van sabotejar 20 antenes de telecomunicacions (33).\nUn apunt (34) de Michael Butter, professor d'American Literary and Cultural History - University of Tübingen parla de la història del concepte: 'Les teories conspiratòries tenen una llarga història, però el terme "teoria de la conspiració" va sorgir molt més recentment. Fa sols unes dècades el terme va prendre les connotacions despectives que té avui dia, on anomenar a algú teòric de la conspiració pot ser com un insult'. Per tant, no pot sorprendre que fins i tot hi hagi una teoria de conspiració sobre els orígens de l'etiqueta. 'Aquesta teoria de la conspiració afirma que la CIA va inventar el terme el 1967 per desqualificar qui va qüestionar la versió oficial de l'assassinat de John F Kennedy i van dubtar que el seu assassí Lee Harvey Oswald havia actuat sol'. Fins i tot hi ha dues versions d'aquesta teoria. 'La versió més extrema afirma que la CIA va inventar literalment el terme en el sentit que les paraules "conspiració" i "teoria" mai s'havien utilitzat abans en combinació. Una versió més moderada reconeix que el terme existia abans, però afirma que la CIA va crear intencionalment les seves connotacions negatives i va convertir l'etiqueta en una eina de propaganda política'.\nUn de cada 6 britànics refusaria la vacuna quan estigués disponible, segons una enquesta recent: tot i que la indecisió davant de les vacunes és un tema complex amb múltiples causes, la quantitat de teories de conspiracions que circulen sobre el coronavirus no hi serveixen d’ajuda. Són importants les idees a escala individual, i la implicació dels sistemes de salut i de les empreses de comunicació social per acotar la propagació de la desinformació. Tampoc ajuda l’Església catòlica amb els seus portaveus, com ara el cardenal Cañizares a Espanya, que sobre la vacuna contra la Covid-19 diu: ‘Se está haciendo a base de fetos abortados’. Es topa amb l’Església, sol dir-se en alguns casos (35).\n1. La presidència de l’Àrea de Utah de l’Església de Jesucrist dels Sants dels Darrers Dies (mormons), que consta de líders locals que presideixen les activitats de l’església a la regió, ha demanat que portessin màscares de cara al públic “per la benedicció i el benefici de tots ". Els tres líders de la zona, que citen un "cor creixent d'autoritats mèdiques", van recomanar als membres de l'església portar màscares tant a l'interior com a l'exterior per frenar la propagació del coronavirus - https://www.cnn.com/2020/07/13/us/mormonchurch-wear-mask-coronavirus-trnd/index.html).\n2. Després està la teoria del shock, o del capitalisme del desastre, de la respectada Naomi Klein (2007), quan la ciència i la història + política i economia i altres disciplines s’igualen a la ciència-ficció. A sotmetre a anàlisi. Però això és una altra història.\n3. Escoltem Noam Chomsky en una transcripció d’una entrevista de juliol 2020: (...) ‘Hauríem d'entendre les arrels d'aquesta pandèmia. Si no entenem les arrels i les extirpem, hi haurà una altra i pitjor. Fins ara, hem tingut sort. Hi ha coronavirus, pandèmies de, epidèmies molt greus i hi ha moltes possibilitats. Fins ara, totes les que han ocorregut en els últims 10 o 15 anys, o bé el virus ha estat molt mortal, però no tan contagiós , com l'Ebola, o molt contagiós però no molt mortal, com el COVID-19. Què passa quan el següent que arriba és molt contagiós i mortal? Estem en greus problemes. Molt pitjor que l'anomenada grip espanyola, que hauria de ser anomenada grip de Kansas segons la lògica de Trump. Es va originar a Kansas fa un segle. Potser ens enfrontem a una cosa molt pitjor. Hi ha maneres de tractar-ho. Després de l'epidèmia de SARS de 2003, els científics sabien que era molt probable un altre. Ho van advertir. Van presentar polítiques que podrien dur-se a terme. No es van implementar, en part a causa d'importants patologies institucionals. Les companyies farmacèutiques, que són els candidats obvis per a tractar-ho, no poden, per lògica capitalista directa. No gastes diners per intentar evitar una catàstrofe d'aquí a 10 anys. El que fas és intentar guanyar diners demà. Aquesta és la lògica del sistema. Per tant, les empreses farmacèutiques estan excloses, per la lògica capitalista (...)'. https://www.democracynow.org/2020/7/30/noam_chomsky_coronavirus_trump_response\n4. Fake you. Fake news i desinformació (Raig Verd, 2019, Simona Levi / Xnet / Robert Guixaró / Max Carbonell / Gemma Palau / Elizabeth Bodi / Gemma García) és un projecte dirigit per Simona Levi –impulsora de la plataforma d’activisme digital Xnet– que analitza com governs, partits polítics, importants mitjans de comunicació, corporacions i grans fortunes participen de la manipulació informativa, així com de les retallades de la llibertat d’expressió (https://www.periodistes.cat/capcalera/creadors-de-mentides).\n5. '4 claus per ajudar algú a sortir del forat del conill de QAnon': https://www.psychologytoday.com/ca/blog/psych-unseen/202009/4-keys-help-someone-climb-out-theqanon-rabbit-hole\nNota al peu: al principi de la pandèmia em van interessar dues línies d'investigació, la vitamina D (https://www.medrxiv.org/content/10.1101/2020.05.01.20087965v3), i la quercetina (http://sciencedirect.com/science/article/abs/pii/S0968089606007310). En la primera es van veure, en alguna anàlisi, patrocinis que eren part. Però ningú pot dubtar del seu paper en el sistema immunològic. Invertir en investigació, pública o publicoprivada, mai n'hi ha prou. Però els valors empresarials són legítims, si sobretot en la ciència es posa per davant la transparència, el contrast, l'autocrítica, essències del mètode científic-experimental. M'interessa ser corresponsable de la meva salut. La teoria es llença. La hipòtesi es formula i es proposa per la seva verificació.\nPost nota: ‘La caricaturización de las protestàs es riesgosa, porque puede impedirnos entender las dinámicas más complejas que se esconden detrás de su emergencia y privarnos así de herramientas para anticipar lo que puede ser el germen de un movimiento más amplio’. Agustín Cosovschi y Jovana Papovic en Le Monde Diplomatique (https://www.eldiplo.org/notas-web/quien-se-opone-al-barbijo/


» Cooperativa de Consum Responsable “Remenant les Cireres”\n- Visitas totales: 2,517,851\nAquesta vegada us vull presentar una opció de compra de productes ecològics i de proximitat. Es tracta d’una associació de famílies atrafegades de Sabadell (ara ja en som 40), que estem organitzades en forma de cooperativa.\nEls principis bàsics que segueix l’associació són:\n.- L’ajuda mútua entre famílies sense ànim de lucre.\n.- L’enfortiment del teixit social de barri.\n.- El foment de les alternatives al model de consum actual.\n.- La promoció del consum de productes ecològics.\n.- La lluita contra el canvi climàtic.\n.- Fomentar el comerç just.\nPer veure exactament el funcionament, entendre millor el projecte, i així poder-vos il·lusionar i formar-ne part -Com més serem millor-, cliqueu sobre l’imatge o aquí i anireu a parar a l’espai que tenim a la xarxa.


Els carrers de Sant Feliu homenatjaran les víctimes del feixisme • Ràdio Capital de l'Empordà\nEls carrers de Sant Feliu homenatjaran les víctimes del feixisme\nEs col·locaran llambordes commemoratives al davant de les cases o els llocs de treball d’aquells guixolencs que foren represaliats pel franquisme\nEls carrers de Sant Feliu homenatjaran les víctimes del feixisme amb llambordes commemoratives col·locades al davant de les cases o els llocs de treball d’aquells guixolencs que foren represaliats pel franquisme, ja fossin exiliats, assassinats, perseguits o víctimes dels camps de concentració nazis.\nLa mesura es va aprovar per unanimitat al ple municipal del passat 22 de febrer, i s’emmarca dintre del projecte de Gunter Demnig. Aquesta idea, així com les llambordes, va ser ideada per l’escultor alemany que dona nom al projecte. Cada peça, quadrada, de 10cm x 10cm i feta de formigó, està coberta d’una fulla de llautó on es graven les dades de la víctima en qüestió. Cada llamborda és única i es realitza de manera especial a mà, com a gest de respecte i humanitat que vol contrastar amb l’exterminació industrialitzada dels nazis.\nEl regidor Pere Albó explicava així la proposta:\nActualment existeixen més de 50.000 llombardes a més de 21 països a tot Europa. A l’estat espanyol, Catalunya és pionera en la col·locació d’aquestes plaques per iniciativa del Memorial Democràtic.\nArticle anteriorL’exregidor Josep Esteba, nou defensor del ciutadà de Palafrugell\nArticle següentYo, Tonya


Notícies - L'Escola de Música Tradicional de Sant Cugat disposarà d'un local després d'assajar durant 10 anys a l'escola Joan Maragall\nLes obres començaran aquesta setmana i es preveu que l'espai quedi llest de cara al segon trimestre\nNou local de l'Escola de Música Tradicional de Sant Cugat / Foto: Google Maps\nel 21/setembre Nora Tarnow Societat PDF\nL'Escola de Música Tradicional de Sant Cugat (EMTSC) disposarà d'un local propi aquest curs. Les obres al número 24 del carrer de Castillejos -un local privat- començaran aquesta setmana i s'espera que quedin enllestides al gener o al febrer. Si tot va bé, l'entitat cultural té la intenció de traslladar l'activitat al nou espai de cara al segon trimestre. Gemma López, membre de la junta directiva, assegura que disposar d'un espai propi "és primordial per fer assajos amb condicions".\nArran de la pandèmia, després de gairebé 10 anys fent servir les aules de l'escola Joan Maragall, l'EMTSC va quedar-se sense espai per poder impartir les seves classes. És per això que des del curs passat i fins que acabin les obres, l'entitat comparteix el local de l'Agrupament Escolta Berenguer.\nFa temps que l'entitat demana un espai propi, insonoritzat, on poder guardar el material i on les famílies puguin venir a informar-se, comenta López. L'entitat espera que el local del carrer de Castillejos serveixi també per donar visibilitat a la ciutat i per atreure a nous socis. El contracte amb la propietat té una durada de 15 anys.\nDes d'aquest curs també han fet un canvi en l'oferta formativa. Han apostat per oferir "més conjunts instrumentals" i perquè "tot sigui més col·lectiu", explica Gemma López. Algunes de les novetats són música per a nadons de 0-3 anys, conjunts instrumentals per a infants i adults i el cor de polifonia tradicional.\nTall incrustat: Gemma López\nUn espai propi per nosaltres és primordial per poder fer els assajos amb condicions. Necessitàvem un espai insonoritzat i més a més un espai de magatzem i un espai on les famílies poguessin venir a informar-se de tot el que necessiten.\nescola de musica tradicional de sant cugat\nSocorren un ciclista accidentat al corriol de Can Codonyers


Escalada als Arbres - Vertical Emotions\nACTIVITATS AL CENTRE ESCOLAR – ESCALADA ALS ARBRES\nUs portem les activitats d’aventura a la vostra escola! Només us cal uns bons arbres al vostre pati de l’escola o que estiguin molt a prop del vostre centre educatiu, i a ESCALAR!\nL’objectiu principal és aconseguir que el màxim d’alumnes possibles puguin experimentar la sensació d’escalar i provin els esports d’aventura.\n9:00. Preparació de l’activitat (col·locar preses i cordes, preparar material, etc. )\n10:45. Activitat d’escalada en Arbres\nL’activitat consisteix en col·locar unes preses d’escalada en dos arbres, si és possible. Amb unes cintes tensores i unes preses d’escalada preparem l’activitat de manera segura, tant per la canalla com pel propi arbre, sense foradar res. Explicarem les tècniques d’escalada i practicarem pujar dalt d’un arbre assegurats i lligats amb cordes, arnesos, mosquetons i gri-gris.\nMentre 2 alumnes pugen simultàniament i els nostres tècnics els asseguren. A partir d’aquí es poden fer diversos jocs d’equilibri i de progressió en l’escalada, segons el volum del grup i la durada de l’activitat.\nLloguer material tècnic (casc, arnés, cordes, gri-gris, preses, etc)


Sense pensar gaire: He fet la Trailwalker\nPublicat per Ruben a 9:58\nJavi 24 d’abril de 2013 a les 10:14\nCertifico que els plàtans no són tòxics ni provoquen taps intestinals. Jo em vaig engreixar 200 grams en el mateix període.\nContent d'haver compartit aquesta experiència amb tu i amb la resta. Enhorabona per haver-ho aconseguit, quan vam arribar a Llagostera et vaig veure amb molt mala cara :-)\nDe tota manera, en aquesta foto que has posat a dalt de tot a mi se'm veu com una ànima en pena... el cert és que vam arribar tots justejant i molt.\nRuben 24 d’abril de 2013 a les 10:19\nEfectivament, no són tòxics. Caldria mirar si són diurètics XD\nLa caminada per dintre Llagostera a mi se'm va fer eterna, i més amb la crida de la selva demanant sortir... però diria que també vaig patir moltíssim a Girona, la pujadeta entre la rotonda on vam sopar i el pavelló va ser mortal!\nJavi 24 d’abril de 2013 a les 10:22\nSí, diurètics ho han de ser. Hauria omplert les 8 garrafes grogues del Sahel que voltaven pel camí...\nLa pujada de Fontajau, mortal també per a mi. Va ser increible el contrast entre aquell moment i el d'una estona després quan vam sortir cap a Cassà.\nAlyebard 24 d’abril de 2013 a les 10:17\nMolt bé! Però continuo pensant que això que feu és de sonats. Un company del tren era membre dels que van quedar SEGONS!! - 10 hores!!-\nRuben 24 d’abril de 2013 a les 10:20\nAlbert, tens raó: és de sonats. Ningú amb el cap centrat hauria de fer una salvatjada així. I ningú que l'hagi fet i encara tinc el cap on toca, l'hauria de repetir XD


Sant Julià de Lòria aposta per la continuïtat del ràfting al riu Valira\n"És una activitat per la gent del país, del poble i pels turistes que ha vingut per quedar-se", ha assegurat Vidal.\n3 min. Sant Julià de Lòria 26/07/2019 17:44\n651x366 Diverses personalitats practicant ràfting al riu Valira. / COMÚ DE SANT JULIÀ DE LÒRIA Diverses personalitats practicant ràfting al riu Valira. / COMÚ DE SANT JULIÀ DE LÒRIA\n651x366 Representants dels mitjans de comunicació en una baixada de prova. / COMÚ DE SANT JULIÀ DE LÒRIA Representants dels mitjans de comunicació en una baixada de prova. / COMÚ DE SANT JULIÀ DE LÒRIA\n651x366 Dues barques de ràfting, aquest divendres. / COMÚ DE SANT JULIÀ Dues barques de ràfting, aquest divendres. / COMÚ DE SANT JULIÀ\n651x366 Una família durant la baixada pel riu Valira. / COMÚ DE SANT JULIÀ DE LÒRIA Una família durant la baixada pel riu Valira. / COMÚ DE SANT JULIÀ DE LÒRIA\n651x366 Tram del riu Valira on aquest divendres s'ha practicat ràfting. / COMÚ DE SANT JULIÀ DE LÒRIA Tram del riu Valira on aquest divendres s'ha practicat ràfting. / COMÚ DE SANT JULIÀ DE LÒRIA\nEl riu Valira s'ha convertit aquest divendres en un escenari per practicar ràfting en una baixada de poc més de quatre quilòmetres. En aquest cas, l'activitat s'ha emmarcat dins del programa de la festa major de Sant Julià de Lòria a última hora, ja que en un principi no hi figurava. Així i tot, es tracta d'una prova pilot que gira al voltant d'un projecte que pretén esdevenir permanent, i en el qual, el comú de Sant Julià de Lòria hi confia plenament. Joan Vidal, conseller d'Urbanisme del comú de Sant Julià de Lòria, s'ha mostrat fermament convençut en el fet que el ràfting "és una realitat que ha començat avui, una activitat per la gent del país, del poble i pels turistes que ha vingut per quedar-se".\nJosep Miquel Vila, cònsol major de Sant Julià de Lòria, ha celebrat que la festa major hagi donat l'oportunitat de fer la primera activitat al voltant del riu. Vila ha recordat que "perquè el ràfting hagi estat possible, s'han retirat del riu més de 55 tones de runa". Pel que fa a la continuïtat del projecte en un futur i fora del programa de la festa major, Vila s'ha mostrat prudent, afirmant que "ara el que toca és gaudir de la festa major de Sant Julià, i d'una activitat de la qual crec esdevindrà l'estrella de totes les que es duen a terme".\nPer contra, i en discrepància amb Vidal, Joan Albert Farré, conseller de comú de l'oposició, ha assegurat que "no tenim cap constància de la viabilitat d'implementar el ràfting com un element habitual a Sant Julià de Lòria". En aquest cas, ha estat essencial la col·laboració de FEDA, que ha hagut de permetre el pas de més aigua davant l'escassetat en el dia d'avui. Precisament per aquesta raó, Farré considera la proposta de Vidal com a "propagandística".\nDurant els dies compresos entre el 26 i el 30 de juliol es realitzaran diverses baixades en tres horaris diferents. El primer de tots serà a les 12.30 hores, seguidament a les 15 i en últim lloc a les 17 hores. Totes aquelles persones que vulguin realitzar l'activitat hauran d'adquirir l'entrada a les oficines de Narturlandia de la plaça Laurèdia. Cal recordar que l'edat mínima és de 5 anys i els menors de 18 anys hauran d'anar acompanyats en tot moment. Pel que fa a les mesures de seguretat, els monitors faran entrega d'un casc i una armilla salvavides d'ús obligatori.\nVila passa al futur comú la continuïtat del ràfting


CONTRACTES, CONVENIS, AJUTS I SUBVENCIONS\nLa Fundació Circus Arts Foundation, és una entitat sense ànim de lucre de tipus cultural, creada amb l’objectiu de promocionar, fomentar, divulgar, prestigiar, protegir i defensar, al territori de l’Estat espanyol i al de qualsevol altre estat, l’espectacle de Circ entès com art escènica, element lúdic, part integrant de la nostra Cultura, paradigma de la multiculturalitat; els seus artistes, la seva memòria i el seu patrimoni. Per a la consecució d’aquestes finalitats, Circus Arts Foundation organitza un conjunt d’activitats, a les que se li donarà forma a través d’investigacions, publicacions, festivals, producció d’espectacles, management d’artistes, exposicions, beques, gires, portals internet, comitès, adquisició de documents, llibreria especialitzada…\nPer a la realització d’aquestes activitats té relació amb diferents administracions. Actualment estan vigents els següents:\n- Generalitat de Catalunya: Es va signar a finals de 2015, el conveni amb l’Institut Català de les Empreses Culturals per al projecte de la Producció del 5è Festival Internacional de Circ Ciutat de Figueres, que es va celebrar a la ciutat de Figueres del 25 al 29 de febrer de 2016. Es tracta d’un ajut exclòs de concurrència pública, en la modalitat d’aportació reintegrable i subvenció. L’import total atorgat va ésser de 78.769,00€, dels quals 45.911,00€ són aportació reintegrable, i els restants 32.858,00€ són subvenció, subjecte a uns criteris de retorn. Amb data 31/03/2016, i un cop realitzada l’activitat, és va presentar el primer informe justificatiu. Amb data 31/05/2016, es va procedir a la devolució de 52.878,81€ (la totalitat de l’aportació reintegrable i part de la subvenció). Amb data 30/09/2016, tal i com marca el conveni, es va presentar la segona part de la justificació. Amb l’Institut Català de les Empreses Culturals, s’han signat convenis anuals per a la celebració de la 3era, 4rta i 5ena edició del Festival Internacional del Circ Ciutat de Figueres.\n- Ajuntament de Figueres: Conveni de col·laboració entre l’Ajuntament de Figueres i Circus Arts Foundation, per a l’organització del Festival Internacional de Circ de Figueres per als anys 2014, 2015, 2016 i 2017. Quatre mesos abans de la celebració del festival es presenta una memòria a l’Ajuntament per tal de sol·licitar la llicència d’activitat. Un cop finalitzat l’esdeveniment, és presenta la justificació de les despeses, aportant a l’Ajuntament la totalitat de les factures, a més de la memòria i la publicitat. L’aportació de l’ajuntament de Figueres per a l’exercici 2016, i per tant la celebració del 5è Festival Internacional de Circ Ciutat de Figueres, ha estat de 120.000,00€.\n- Ajuntament de Girona: Subvenció exclosa de concurrència pública per a la celebració del Gran Circ de Nadal de Girona. Aquesta subvenció és en part en serveis (seguretat de les instal·lacions, servei d’ambulància…), i en part dinerària, per un valor total de 25.000,00€.\n- Diputació de Girona: Subvenció exclosa de concurrència pública, per a la celebració del Gran Circ de Nadal de Girona – Màgic, celebrat al Pavelló d’esports de Fontajau del 25 al 28 de desembre de 2015. Aportació de 25.000,00€. Un cop finalitzat l’esdeveniment, es presenta documentació justificativa de les despeses, i de la publicitat.\n- Patronat de Turisme Costa Brava: Contracte de Patrocini anual amb aportació de 18.000,00€, per a la celebració del 5è Festival Internacional de Circ Ciutat de Figueres, que es va celebrar a la ciutat de Figueres del 25 al 29 de febrer de 2016. Un cop finalitzat el Festival, s’entrega una memòria del projecte al Patronat de Turisme Costa Brava, juntament amb tota la publicitat i el programa de mà, com a justificant d’haver insertat el logotip del Patronat, a tota la publicitat de l’esdeveniment. El suport del Patronat de Turisme Costa Brava ha estat ininterromput des de la celebració del 1r Festival Internacional del Circ.


Villa Beach Mallorca Espanya - Ofertes d'hotels amb els MILLORS DESCOMPTES EN LÍNIA\nMés informació sobre Villa Beach\nVilla Beach, ubicat a Llucmajor, Mallorca, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Villa Beach asseguren una estada plaentera als seus clients. L'hotel ofereix accés a una gran gama de serveis, inclosos Wi-Fi gratuït en totes les habitacions, instal.lacions de barbacoa, àrea de TV/saló compartit, cuina compartida.\nL'ambient de Villa Beach es reflexa en cada habitació. aire condicionat, calefacció, balcó/terrassa, aparell de televisió, aparell de televisió LCD/pantalla de plasma són només algunes de les comoditats a la vostra disposició. Tant si és un entusiasta del fitness o simplement busca relaxar-se després d'un dia dur, estarà entretingut per les instal.lacions de primera classe com solàrium, jardí. Villa Beach és un lloc ideal d'estada pels viatgers que busquin encant, comfort i facilitat a Mallorca.\nNúmero de Identificación Fiscal: 88/2016\nL’allotjament no disposa de recepció. Podeu recollir les claus a: Cami de Can Pastilla, 68, bajos, 07610 Can Pastilla. Els clients han de presentar un document d’identitat amb fotografia i una targeta de crèdit durant el registre d’entrada. Les peticions especials són segons disponibilitat i poden comportar suplements. Cal que informeu el Villa Beach de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació. En arribar, cal abonar un dipòsit de 800 EUR per si hi ha desperfectes. Aquest dipòsit es reemborsarà el dia de sortida en funció de l'estat de l'allotjament.


Arxius de Crackòvia | Minoria Absoluta\nEls telespectadors versionen Quiero ser becario\nPosted on 16.5.2017 16.5.2017 by Carlos Aguilar\nEl número musical Quiero ser becario, interpretat per Josep Pedrerol (Raúl Pérez) i el becario (Alan Lillo), al programa Crackòvia ha sigut un èxit de crítica i públic. Ignasi Taltavull, guionista del programa, és l’autor de la música i la lletra d’aquesta nou hit del programa que ja supera les 300.000 visites a YouTube. Veient la gran acollida d’aquest musical -100% Crackòvia- el compte de twitter de @XusepPedrerol ha fet una crida a tots els fans i seguidors convidant-los a que gravin la seva versió de la cançó i que la pengin a twitter. Entre tots els vídeos rebuts se sortejarà una fotografia signada per Su Florentineza i també es farà una selecció dels millors vídeos per emetre’ls dins del Crackòvia a finals de temporada.\nVoleu una foto de Su Florentineza signada? Doncs graveu-vos ballant #QuieroSerBecario i envieu un tuit a @XusepPedrerol! #CrackòviaTV3 🎥💃🏻▶ pic.twitter.com/2WXSj1eSfP\n— Crackòvia (@crackoviadeTV3) 16 de mayo de 2017\nPosted in Notícies, TelevisióTagged Alan Lillo, Crackòvia, Josep Pedrerol, Quero ser becario, Raúl Pérez, Xusep Pedrerol\nCrackòvia arriba als 100 milions de visonats a YouTube\nPosted on 3.5.2017 3.5.2017 by Carlos Aguilar\nEl canal de Crackòvia a YouTube, a punt de superar els 300.000 subscriptors, ha arribat als 100 milions de visualitzacions. A les bones audiències del programa en la seva emissió per Tv3 cada dilluns a la nit, s’hi ha de sumar les xifres que a través de les xarxes socials fan que Crackòvia sigui tot un fenomen a les xarxes. Hi ha un seguiment massiu que traspassa fronteres, d’aquests 100 milions de visualitzacions, 57 milions se situen a l’estat espanyol i li segueixen 10 milions a Mèxic, 8 a l’Argentina, 5 milions a Colòmbia, segueixen Perú i Xile amb 3 milions cadascún d’ells. A nivell internacional és a Llatinoamèrica on més seguidors té el Crackòvia.\nCuriosament, l’sketx més vist a Youtube és el de Messi falla un penal tot i que, els números musicals han estat, de llarg, els més seguits a les xarxes. El darrer èxit ha estat el de Súbeme la radio que, en menys de 2 setmanes, ha superat 1.200.000 visualitzacions. La bicicleta, que canta Luis Enrique (Ivan Labanda) i que fa referència a les bicicletes de Neymar al camp, és el musical més vist amb més de 2.900.000 visonats.\nPosted in Notícies, TelevisióTagged Crackòvia, Luis Enrique, Rècord, Youtube\nThe Special Two: el derbi de Manchester segons Crackòvia\nEl primer derbi dels dos grans equips de Manchester a la Premier League ha esperonat els guionistes de Minoria a presentar The Special Two, la versió més hilarant d’un duel d’entrenadors que acapara l’atenció del futbol mundial. Un primer sketx protagonitzat per Guardiola (Pep Plaza) i Mourinho (Ivan Labanda), rodat a Manchester i Barcelona, ens ensenya com els dos entrenadors es preparen per a la gran cita i intenten saber de primera mà els moviments de l’etern rival.\nEl segon sketx escrit i gravat després del partit mostra la cara més divertida del que va passar a la gespa d’ Old Trafford.\nAmbdues produccions es poden veure a través del canal de youtube The Special Two en versió original en anglès o en versions subtitulades al català, castellà, xinès i indonesi.\nPosted in NotíciesTagged Crackòvia, Jose Mourinho, Pep Guardiola, Premier League, The Special Two, Youtube\nCrackòvia estrena la seva 9a temporada a TV3\nPosted on 14.9.2016 17.11.2016 by Carlos Aguilar\nArriba la 9a temporada de Crackòvia. Després de l’exitosa darrera temporada on el programa es va reinventar amb nous personatges i després de més de 270 capítols torna el programa de sàtira esportiva de TV3. El Crackòvia va tancar la temporada 2015-2016 amb una mitjana de quota de pantalla de 13,2%.\nAquesta nova temporada comptarà amb els personatges ja habituals: el Trident del Barça (Messi, Suárez i Neymar), Luis Enrique, Mascherano, Ter Stegen, Joan Altafulla, Josep Pedrerol, los Manolos, Ángel Nieto i Nico Abad, tot i que el programa estarà atent als nous fitxatges dels diferents equips de primera divisió i a l’actualitat esportiva per detectar quins nous personatges es poden incorporar al programa.\nPosted in Notícies, TelevisióTagged Crackòvia, Esport, Estrena, Temporada, TV3


Govern negocia amb França per confirmar que els andorrans que hi arribin amb avió han de fer la PCR - Altaveu el diari digital d'Andorra\nEls treballadors fronterers i els viatgers que es desplacen en transports terrestres no estaran obligats a presentar-la\n22/01/2021 (13:04 CET)\nControl de passaport a l'aeroport Charles de Gaulle de París en una foto d'arxiu. Altaveu\nEl ministre de Salut, Joan Martínez Benazet ha manifestat que es mantenen contactes amb França per veure com afectaran les restriccions de viatge que ha anunciat el país veí. En un principi, no n'hi ha si el viatge es fa amb cotxe o amb tren. Si no hi ha un canvi fruit de les negociacions que es mantenen amb França, els andorrans que hi arribin amb avió també hauran de portar un test PCR.\nS'estén així als viatgers europeus una mesura que fins ara s'aplicava només als de fora de la Unió Europea (UE), als quals se'ls demana també fer quarantena d'una setmana. Els treballadors fronterers i els viatgers que es desplacen en transports terrestres no estaran obligats a presentar una PCR negativa, així com tampoc ho estaran les persones que viatgin per motius essencials.\nMartínez Benazet ha dit que s'ha explicat a les autoritats franceses la gestió que s'està fent de la pandèmia a Andorra. Les noves mesures entraran en vigor aquest diumenge. El govern francès manté que la demanda del test PCR és per a tots els països d'Europa.


Entendre el que vam viure - Regió7\nEntendre el que vam viure\n12·11·20 | 22:23\nQuan escrius regularment en un diari, i encara que procuris allunyar-te de les coses més personals, és gairebé inevitable deixar-se vèncer de tant en tant per la temptació irresistible de parlar d'alguns fets que omplen de sentit el pas dels dies: els llibres que llegeixes, les músiques que escoltes, les pel·lícules o les obres teatrals que has pogut veure, la gent que has conegut. Avui mateix, i mirant de no abusar d'aquesta deriva perillosa de la crònica personal, no em sé estar de compartir amb els lectors l'interès per un parell de llibres que acaben d'aparèixer i que em semblen particularment interessants. No són llibres de ficció, que aquest sí que és un terreny que forma part dels gustos més personals, sinó de dues cròniques de la nostra història recent, de fets que han comptat en la nostra vida i que, en una certa manera, fins i tot hem arribat a viure de molt a la vora.\nEl primer és una biografia que Jordi Amat dedica a un personatge polèmic que vam conèixer i que durant molts anys va marcar una pauta en la forma d'exercir el periodisme a casa nostra. Es tracta d'Alfons Quintà, aquell fill d'un xofer i col·laborador de Josep Pla, que de molt jove va tractar de prop no sols l'escriptor empordanès, sinó també personatges tan rellevants com Vicens Vives, Josep Tarradellas i Manuel Ortínez. Més endavant va convertir-se en un periodista de prestigi durant la transició i va fustigar amb duresa Jordi Pujol i Banca Catalana, per passar després, justament per encàrrec del president, a ser el primer director de TV3... Va ser un home inquietant, que va practicar regularment el xantatge, l'assetjament i la manipulació i que va acabar tràgicament la seva vida assassinant la seva esposa i suïcidant-se tot seguit. Resseguir la seva biografia ens obre diversos fronts d'interès: ens transporta a una etapa recent de la nostra història, ens apropa a una sèrie de personatges coneguts, ens invita a meditar sobre la pràctica de l'ofici de periodista i ens revela alguns clarobscurs de la ment torturada d'un home influent. És un còctel força explosiu, que Jordi Amat desplega amb habilitat com si fos autènticament un thriller.\nL'altre llibre és ben diferent, però comparteix el mateix temps històric. Es tracta d' ETA i nosaltres, del periodista Antoni Batista, el català que coneix millor el País Basc i la seva circumstància. Ja havia dedicat altres llibres a aquesta temàtica, però el llibre d'ara resumeix molt bé allò que en podríem dir una mirada catalana -ni espa-nyola ni basca- sobre el que va representar l'organització terrorista ETA. És a dir, aquell moviment que va començar practicant la «violència selectiva» i la «defensa pròpia» i que més endavant, quan ja s'havia instaurat el sistema democràtic, va passar a la «violència indiscriminada» i ens va afectar a nosaltres d'una manera directa, des de la massacre d'Hipercor fins a l'assassinat d'Ernest Lluch. Així, doncs, hi ha una història catalana d'ETA, i aquest llibre l'explica i l'aclareix en tots els seus episodis i les seves conseqüències, perquè els catalans no vam ser simplement uns espectadors distants d'una forma diferent de lluitar per l'emancipació nacional, sinó que també en vam ser parcialment protagonistes i directament víctimes.\nNo he pogut completar encara la lectura íntegra d'aquests dos llibres excel·lents, acabats de publicar. Però mentre avanço a glops de l'un a l'altre, busco neguitosament en les seves pàgines l'explicació dels interrogants i les incomprensions que han acompanyat la nostra pròpia vivència. Perquè a la nostra generació li va tocar l'estranya fortuna de viure i protagonitzar uns anys apassionants i complexos que van marcar el pas d'una dictadura llarga i sagnant a una democràcia i un autogovern prenyats d'hipoteques i esperances.


Biblioteca Marta Mata de l'escola Orlandai: Ens visiten estudiants de Biblioteconomia de la UB\nAhir vam rebre la visitad'un grup d'estudiants de 1r curs de grau en Informació i Comunicació, de la Facultat de Biblioteconomia i Comunicació de la UB, acompanyats per la Maite Comalat, la seva professora.\nTant de bo servís perquè algú d'ells es plantegi treballar un dia a la biblioteca d'una escola!\nMaite Comalat ha dit...\nI va ser una visita fantàstica! Una magnífica manera de conèixer, de primera mà, què és una biblioteca escolar i què fa per convertir-se en un servei imprescindible! Moltíssimes gràcies!\n30 de novembre de 2017, a les 11:25


No vull que em salvin ni creients ni entusiastes, ni vehements ni capitostos, ni emancipadors ni filantrops\nDissabte, 08/07/2017 | Actualitzat el 10/07/2017 a les 16:10 CEST\nNo votaré en l’exercici de la meva llibertat personal. No votaré davant l’Estat segregat que es planteja. No votaré davant el dualisme que es perpetra. No votaré instat per una part de l’Estat que genera un altre Estat. No votaré en la consulta de qui desobeeix perquè l’obeïm, ni en la de qui ens allibera d’una elit per entregar-nos a una altra.\nNo votaré pel burlesc tràmit parlamentari a través del qual se’ns concedeix votar. No votaré per les reiterades i quotidianes mentides del brexit domèstic. No votaré en una consulta proposada pels que confonen malintencionadament el Govern de Rajoy amb Espanya. No votaré no per no legitimar tant sí dirigista i dirigit. No votaré no perquè em prefereixo inútil a tonto útil. No votaré no perquè no accepto invitacions de coneguts.\nNo votaré perquè se cessa el discordant, es persegueix el diletant i s’excomunica el discrepant. No votaré perquè no vull que em salvin ni creients ni entusiastes, ni vehements ni capitostos, ni emancipadors ni filantrops.\nNo votaré perquè en la seva primera línia la llei del referèndum al·lega el dret a l’autodeterminació de Catalunya al·ludint al que estipulen uns Pactes de l’ONU del 1966. Doncs bé, l’informe 4 del Consell Assessor per a la Transició Nacional explica en la seva pàgina 13 que, segons l’ONU, aquest dret només es refereix a «situacions colonials».\nQuan molts d’aquests defensors encara estaven per néixer o convertir, alguns ingenus rebíem hòsties físiques i morals al carrer i a la feina. Aquella era una Espanya ferotge. Ara és la Caputxeta. Així qualsevol pot jugar a Gandhi.\nNo votaré perquè apel·leu a la Comissió de Venècia, i ella us treu la raó en tot. En realitat, la Comissió diu que no s’han de celebrar referèndums fins un any després de la promulgació de la reforma legal que els reguli i que les autoritats no han d’usar fons públics per fer campanya. Diu també que el referèndum l’ha d’organitzar un òrgan imparcial i que les autoritats han de ser neutrals. No votaré perquè apel·leu a la Comissió de Venècia quan diu clarament que l’ús de referèndums ha de complir amb el sistema legal en la seva totalitat. Sí, diu que no és necessària participació mínima (excepte precisament en els d’independència), i és l’únic aspecte en el qual gallegeu de venecianistes.\nNo votaré perquè crec que els funcionaris estan davant una situació d’inseguretat jurídica sense precedents. No votaré perquè crec que situeu la nostra policia al caire de l’abisme, de la divisió i de la seva intervenció per Interior. No votaré perquè si això no arriba a bon port la frustració pot ser abismal. No votaré, a més, perquè us desautoritza el Consell de Garanties Estatutàries.\nEL PERIÓDICO ha obert un debat sobre el referèndum de l'1-O. Aquestes són algunes de les aportacions a favor i en contra.\nSi el referèndum fos legal, votaria 'no'\nL'1-O, que no comptin amb mi\nUna invitació a votar en el referèndum\n"Votaré i ho veuré"\nLlegeix totes les opinions dels lectors i publica la teva aquí.\nLa Comissió de Venècia recorda a Puigdemont que el referèndum ha de respectar la Constitució\nTemes: Referèndum a Catalunya Independència de Catalunya Mariano Rajoy Catalunya PP


Fibra 600Mbps + mòbil 60GB- Parlem Telecom\nFibra 600Mbps + Mòbil 60GB + Il·limitades + Fix\nMÒBIL: 60GB de NAVEGACIÓ i TRUCADES IL·LIMITADES incloses a fixos i mòbils nacionals, amb establiment de trucada inclosa.\nPots gaudir de la nostra fibra 600 amb 60GB, trucades il•limitades i fix per només 57'95€/mes si contractes abans del 31/08/2021.\n+ linia de regal amb 3GB!\n60 GB de navegació pel mòbil inclosos en la tarifa. En finalitzar l'abonament de dades, la velocitat de navegació baixarà a 16Kbps.


La Regidoria d'Agricultura programa un nou curs sobre el cultiu de l'alvocat :: elperiodic.com\n-La Regidoria d'Agricultura programa un nou curs sobre el cultiu de l'alvocat :: elperiodic.com\nLa Regidoria d'Agricultura, que dirigeix el regidor de Projecte Ciutadans Oliva, Gabriel Oltra, ha programat un nou curs d'agricultura, el primer de 2018: "El cultiu de l'alvocat".\nVista la gran afluència de públic dels anteriors cursos d'agricultura, en els quals s'ha tractat el cultiu de l'alvocat, i on van assistir més de 100 veïns d'Oliva, i de localitats veïnes, s'ha considerat aprofundir els coneixements sobre aquest cultiu, amb un curs facilitat per la Conselleria d'Agricultura de la Generalitat Valenciana i que es durà a terme durant tres jornades consecutives.\nLa primera d'aquestes tres vesprades d'agricultura, que es realitzaran en el Casal Jove d'Oliva (Av. de Guillem de Castro, 10), el dimarts 27 de febrer, de 18.00 h a 21.00 h, i l'impartirà Julio Climent Simón, del Servei de Transferència Tecnològica, que iniciarà el curs parlant sobre generalitats del cultiu: factors limitadors, material vegetal, plagues i malalties i comercialització.\nDimecres 28, en idèntic horari, Luís Bonet Pérez de León, del Servei Tecnològic del Reg de l' IVIA parlarà sobre el sistema de reg de l'alvocat.\nPer acabar el curs, el dijous 1 de març es tractarà el tema de les podes i l'adob de l'alvocat, de la mà del Tècnic en Fructicultura Esteban Soler López. L'horari, com en els dies anteriors, també serà de 18.00 h fins a les 21.00 h.\nLes inscripcions ja estan obertes, i poden efectuar-se en la planta baixa de l'edifici de l'Almàssera (carrer Major, 25), per telèfon cridant al 96 285 02 50 o per correu electrònic escrivint a agriculturaoliva@gmail.com. Per a completar la inscripció correctament caldrà anotar nom, cognoms, número de telèfon de contacte, e-mail i número de DNI.\nEl regidor d'Agricultura Gabriel Oltra destaca: "la gran afluència de públic en cursos anteriors denota un gran interés, per part dels agricultors, d'explorar nous cultius que puguen donar bons resultats al nostre territori i que ajuden a mantindre la força de l'agricultura com a motor econòmic".


La diada del pàdel lleidatà aconsegueix una assistència rècord | Lleida Diari.cat\nLa diada del pàdel lleidatà aconsegueix una assistència rècord\nAspros i Down Lleida van rebre el reconeixement per la seva tasca\nper Redacció dimarts, 12 de febrer 2019 - 19:20h\nEl Tennis Lleida va ser l'escenari, dissabte passat, de la Diada del Pàdel Lleidatà, que va acollir prop de 130 persones, una assistència rècord. Durant la vetllada, la Federació Catalana de Pàdel (FCP) va reconèixer la implicació de la Fundació Aspros, entitat dedicada a la millora de la qualitat de vida de les persones amb discapacitat, i de l'Associació Síndrome de Down Lleida, pel seu paper i esforç en el desenvolupament del pàdel adaptat per persones amb discapacitat intel·lectual.\nPere Hernàndez, president de la Federació Catalana de Pàdel, exposava que «la FCP es vol implicar institucionalment i econòmicament amb entitats que treballen amb jugadors i jugadores amb capacitats diferents. Volem que la nostra ajuda els hi serveixi per seguir desenvolupant l'esport que els apassiona». El màxim responsable del pàdel català explicava també que «aviat obrirem una línia de converses amb la Federació Catalana d'Esports de Persones amb Discapacitat Física (FCEDF) per així ajudar-los a aconseguir que el pàdel arribi a tots els col·lectius».\nEs van fer entrega dels trofeus a finalistes i campions del Màster Provincial i de la Lliga Catalana 2018\nDurant la Diada del Pàdel de Lleida es van fer entrega dels trofeus a finalistes i campions i campiones del Màster Provincial i de la Lliga Catalana 2018 en categoria masculina i femenina. La FCP va aprofitar la festa del pàdel lleidatà per realitzar un reconeixement als jugadors Iker Castillo i Gerard Navas, que l'any passat van guanyar el Màster i Campionat de Catalunya en categoria benjamí masculí.\nLa Diada del Pàdel de Lleida, que va registrar rècord d'assistents, va estar presidida per Pere Hernàndez, president de la Federació Catalana de Pàdel, acompanyat de Joan Segura, representant territorial per l'Esport de la Generalitat de Catalunya a Lleida; de Montserrat Parra, tinent d'alcalde, regidora de Polítiques a favor de la creativitat, la Cultura, l'Educació i els Esports de l'Ajuntament de Lleida; del diputat Paco Cerdà; de José Luis Solans, president del Club Tennis Lleida; de Francesc Xavier Esteban, delegat a Lleida de la FCP; de Miquel Bayona, delegat a Barcelona i secretari de la FCP; i d'Albert Nogueras, director tècnic de la FCP. En aquest enllaç podreu trobar la notícia de la FCP: https://fcpadel.cat/aspros-i-down-lleida-reconegudes-a-la-diada-del-padel-lleidata/.\nTambé et pot interessar: Vilanova de Meià col·loca adhesius a les pistes de pàdel per a evitar la col·lisió d'ocells


BERELA HOME - Joc de paelles BERELA ROCKMAG III EXPERTISE, 24-26-28cm - Wolala\nJoc de paelles de tres mides amb mànec extraïble\nJoc de tres paelles de 24 cm, 26 cm i 28 cm de diàmetre\nAmb mànec extraïble per estalviar espai i cuinar a forn\nMànec antilliscant, ergonòmic i amb gran facilitat d'ús\nCuina gairebé sense oli amb la seva tecnologia alemanya antiadherent\nAnti ratllades, robustes i resistents\nUn complet joc de paelles perquè equipis la teva cuina amb la seva gran qualitat i versatilitat. Començant pel seu mànec extraïble o el seu sistema antiadherent multicapa de Greblon.\nUn joc de paelles, amb al qual cuinar és cosa de nens\nNi una, ni dues ... 3 paelles de 24, 26 i 28 cm perquè cuinis tot tipus de plats saborosos amb comoditat i precisió.\nMànec extraible: 100% segur i 60% d'espai estalviat\nEl joc de tres paelles ROCKMAG III EXPERTISE inclou un mànec desmuntable que et permet estalviar espai en els teus calaixos o al rentavaixelles. Pel que són paelles ideals si tens poc espai. A més és un mànec ergonòmic i amb sistema de silicona antilliscant perquè ho facis servir amb total seguretat i comoditat.\nJoc de paelles antiadherents multicapa: sense gairebé oli!\nSistema de recobriment alemany de Greblon amb excepcional anti adherència multicapa. O el que és el mateix, gairebé no et caldrà oli per cuinar perquè res s'enganxarà. Un joc de paelles anti ratllades, robustes i resistents. Ara només falten les teves receptes…


Alumnes de vint escoles proposen idees per millorar els índex de reciclatge al Baix Penedès | Sostenible\nAlumnes de vint escoles proposen idees per millorar els índex de reciclatge al Baix Penedès\nProp de 800 persones han assistit aquest 26 de gener a la Festa de les Idees, del 'Repte Baix Penedès', un programa de dos anys de vigència durant els quals s'està fent una tasca intensiva per assolir les dades de reciclatge europees: arribar al 50% de la brossa reciclada selectivament.\nEn aquest marc la Festa de les Idees pel Reciclatge ha culminat una primera edició del programa escolar que vol millorar els hàbits de reciclatge gràcies a la implicació de més de 700 nens i nenes d'11 anys d'una vintena d'escoles de la comarca.\nS'hi han presentat les 35 idees proposades pels alumnes per combatre els motius que fan que a casa seva no es recicli. La idea escollida, ha estat ‘La comoditat del calaix reciclador', presentada pels alumnes de l'escola Mossèn Jacint Verdaguer de Segur de Calafell. Aquesta idea pretén lluitar contra un dels principals frens de reciclatge, la manca d'espai, i per fer-ho proposa posar en marxa una campanya de sensibilització per buscar solucions a aquesta problemàtica. Cal destacar que com a guanyadora, serà implementada per EcoBP, l'empresa comarcal de gestió de residus.\nUna altra escola, l'Àngels Garriga del Vendrell, ha obtingut un accèssit per la seva idea: donar feina a persones en situació d'atur realitzant una campanya porta a porta per analitzar com recicla la gent a casa seva i oferir idees de millora.\nFrens del reciclatge: manca d'espai o mandra?\nEn el marc del Repte Baix Penedès, des de l'octubre de 2014 els alumnes s'han implicat per resoldre un dels problemes reals a la comarca. En aquest procés han estudiat les raons per les quals no es recicla a casa seva, i de forma conjunta han proposat solucions creatives i realistes per superar aquests frens. Gràcies a aquest programa s'ha fomentat el procés d'anàlisi, el treball en equip, la creativitat i la responsabilitat, a més de facilitar als més petits les eines necessàries per esdevenir actors de canvi.\nSegons el treball de camp i les enquestes fetes pels nens i nenes als seus familiars, el 92% de les famílies del Baix Penedès pensa que és important reciclar. I doncs, per què només se separen de forma selectiva a la comarca el 21,2% dels residus? En primer lloc, un 72% de les famílies asseguren que no reciclen per manca d'espai a casa. En segon lloc, tenen la sensació que els contenidors estan lluny de casa seva (66%) tot i que un 59% dels nens assegura que estan a prop. I en tercer lloc, els familiars reconeixen que també entren en joc altres qüestions més relacionades amb la seva pròpia actitud, com la mandra, la manca d'organització o l'oblit (58%). En quarta posició, hi ha qui assegura que els falta informació sobre on llençar cada residu o tenen dubtes sobre el procés del reciclatge (33%).\nCal destacar que la Festa de les Idees, ha tingut lloc al Pavelló Àngel Guimerà d'El Vendrell, i hi ha assistit el director de l'Agència de Residus de Catalunya, Josep Maria Tost, i l'alcalde de Calafell i president del Consell Comarcal del Baix Penedès, Joan Olivella. Aquest últim ha destacat que un dels missatges a extraure de la festa és que "pel medi ambient és bo reciclar, i alhora si reciclem els costos baixen, perquè aprofitem més els materials, de manera que tots en podem sortir beneficiats".\nSegons dades oficials, al Baix Penedès només un 21% dels residus acaben als contenidors de recollida selectiva, la qual cosa deixa la comarca a la cua del rànquing català, tenint en compte que la mitjana del país se situa al 36%. Per això, des del 2013 l'empresa comarcal de gestió de residus, EcoBP, impulsa el Repte Baix Penedès, que busca millorar els índex de reciclatge.\nLa festa de les idees ha estat organitzada per EcoBP i els 10 ajuntaments adherits i el Consell Comarcal. I ha comptat amb la col·laboració de l'Agència de Residus de Catalunya, el Departament de Territori i Sostenibilitat, Ecovidrio, Ecoembes, Humana - Fundación Pueblo para Pueblo i la Colla Castellera Els Nens del Vendrell.\nEl premi a la millor idea ha estat per l'escola Mossèn Cinto Verdaguer 186.02 KB\nEl Vendrell fa una prova pilot amb fanals intel·ligents\nEs tracta de sis fanals intel·ligents que podrien contribuir a l’estalvi d’entorn el 70 per cent del consum energètic.


"AJORNAT" COM GESTIONAR LA COMPTABILITAT D'UN PETIT NEGOCI\n- Facilitar als assistents els coneixements comptables bàsics per tal d'autogestionar un negoci.\nPersones emprenedores, professionals, autònoms/es i empresaris/àries.\nDias de clase en Marzo: 17\n- El patrimoni.\n- El procés comptable.\n- Tractament comptable de les existències.\n- Tractament comptable de l'IVA.\n- Les amortitzacions.


Un petit gir en la publicació d’avui ara que gairebé portem un any engabiats i que es presenta la possibilitat d’haver de tornar a celebrar Sant Jordi cadascú a casa seva. Els intercanvis de Sant Jordi sempre han estat una manera d’allargar la vida als llibres que corren per casa i que ja hem llegit. Compartir llibres en català quan vius fora del país és un gest molt més potent, de ramificacions molt més extenses que quan vius a Catalunya i els deixes als amics. Sense voler-ne treure el mèrit, el fet és que vivint fora l’accés a la literatura en català és limitat i, per tant, poder-ne aconseguir exemplars és molt més valorat.\nFins fa poc, els lectors que volíem llegir en català teníem un parell d’opcions a l’hora d’aconseguir les últimes novetats literàries de Catalunya. Una era omplir la maleta de llibres, literalment, quan tornàvem a Catalunya als estius o per Nadal. L’altra era comprar a través d’alguna web internacional que t’ho porta tot a casa, literatura inclosa.\nEnguany, però, la situació ha millorat, i molt! Fa gairebé quatre mesos La impossible ja començava enviar als Estats Units a través de la seva pàgina web: llibres.cat\nAmb els preus locals de Catalunya, un Mecanoscrit del segon origen, per exemple, val 10,95€ i no $17,97 com veig que surt a través de l’empresa que fins ara monopolitzava el món de l’enviament intercontinental de llibres. Cert, La impossible no ens envia els llibres “gratuïtament”. Llur tarifa plana de menys de 30 euros ens permet afegir tants llibres com vulguem per un únic preu de transport. També pels voltants de Nadal vam descobrir Edicions del Pirata, a qui vam comprar un lot infantil també per un únic preu d’enviament. En menys d’una setmana teníem els llibres a casa. De fet van ser Edicions del Pirata els que em van comentar la idea de fer comandes conjuntes amb altres famílies. Com que el preu de transport és únic, tant és si compres un llibre com trenta. Això, pels que vivim a prop en aquest racó de món, no és una mala opció.\nI per si això fos poc, tot just fa un parell de setmanes, Ona Llibres anunciava també que enviaven comandes als Estats Units. Amb ells encara no hi he entrat en contacte, però tot és qüestió de temps. És realment un goig poder obtenir llibres en la nostra llengua sense haver d’esperar mesos ni haver de pagar sobrepès a l’aeroport.\nAra, amb aquestes llibreries al nostre abast només és qüestió de saber triar els llibres que volem llegir. Des de la distància costa conèixer les últimes novetats, o les reedicions o, pels que tenim fills, descobrir què es llegeix a certes edats... Jo he descobert recentment el món meravellós d’Instagram. Reticent com sóc de les noves tecnologies, al cap i a la fi sóc del segle passat; em costa pujar al vagó de les xarxes socials. En el cas de l’Instagram però, he descobert una eina que m’ha obert tot un nou món literari i que em permet perdre’m en un univers majoritàriament de ficció. Des d’autors catalans que desconeixia, obres que no tenia ni idea que existissin, a noves editorials disposades a portar-nos literatura de més enllà. També he descobert una comunitat que ens apropa el món literari actual en català. S’etiqueten El reducte català i gràcies a ells tinc una llista pendent d’obres que no sé si podré conquerir mai. A menys que em quedin 134 anys de vida...\nPels que vivim a la Badia el Sant Jordi d’enguany no sembla que ens porti gaires canvis al de l’any passat. O potser sí. Amb les escoles que tot just hauran reobert -toquem ferro- després de 12 mesos tancades, potser sí que ens podrem reunir. Sigui com sigui, aquest 23 d’abril a part de l’intercanvi tradicional que fem podem gaudir també de la il·lusió que significa aconseguir llibres nous en una llibreria de barri.


Tal dia com avui - 17 de maig: Mor Donna Summer | Per No Dir Res\nTal dia com avui - 17 de maig: Mor Donna Summer\nEl primer disc al costat de NIN, va ser Pretty Hate Machine, que va ser tot un èxit comercial i des de llavors no ha parat d'editar discs i cançons.\nHomme es va donar a conèixer a principis dels 90 i després de provar sort en algunes bandes, va engegar el seu projecte més ambiciós, Queens of the Stone Age, amb el qual aconseguiria enorme fama. El 1998 editarien el seu primer treball de títol homònim, que continuaria amb Rated R, on la crítica va quedar-se meravellada amb les composicions. La carrera s'ha anat allargant fins a l'edició de Villains el 2017. Homme també ha fet col·laboracions per algunes bandes sonores, així com amb altres artistes.\nAndrea Jean Corr va néixer a Dundalk, Irlanda, és la cantant i membre més jove del grup musical The Corrs, format juntament amb els seus germans Jim, Sharon i Caroline. A més de posar la veu, és a l'igual que els seus germans, qui compon les cançons, principalment les lletres. El primer disc de la banda va ser, Forgiven Not Forgotten (1995) i va ser un èxit per la seva original mescla entre pop, rock i música tradicional celta.\n1983 Let's Dance de David Bowie lidera als Estats Units\nMike Rosenberg és un cantant i compositor britànic, i el seu nom es deu a la banda que va fundar, i on actualment n'és el vocalista principal així com el seu compositor. Quatre dels membres del grup van decidir abandonar el projecte el 2009 i Rosenberg va seguir, i a partir de llavors la seva fama va augmentar, especialment amb l'edició de All the little lights el 2012 i gràcies al tema Let Her Go. La fama continuaria amb els següents treballs.\nDonna Summer va engegar la seva carrera musical l'any 1971 i no va parar de repartir ritme fins al final de la seva vida, amb cançons com Hot Stuff, She Works Hard for the Money, I feel love o I will go with you.


Sueca estudiarà permetre l’estacionament als guals permanents individuals – RiberaTV\nSueca estudiarà permetre l’estacionament als guals permanents individuals\nSueca, 07/09/2016. L’Ajuntament de Sueca ha aprovat per unanimitat, al ple ordinari d’octubre, estudiar la modificació de l’ordenança reguladora de guals per tal de permetre la possibilitat d’estacionar en els guals permanents individuals als seus titulars previ informe dels tècnics procedents.\nLa corporació municipal ha aprovat així estudiar la mesura, que ja s’ha instaurat en altres poblacions veïnes, amb l’objectiu de compensar la manca de llocs d’aparcament en la ciutat. La moció va estar a proposta del Grup Municipal Socialista de Sueca i exposada pel seu portaveu, el regidor Dimas Vázquez, que va presentar la mesura com una solució econòmica, ràpida i efectiva que ajudaria a alliberar llocs d’aparcament en el municipi.\nEl regidor de Seguretat Ciutadana, Salvador Giménez, va enumerar, no obstant, les nombroses accions que ha dut a terme ja l’actual govern local per tal de pal•liar la manca de places d’aparcament al municipi.\nEn este sentit, Giménez va recordar que recentment s’ha reordenat l’estacionament als carrers Arquitecte Juan Guardiola i Antonio Puchades, als voltants dels Jardins del Sequial, on s’han guanyat més de 50 places, a les quals cal sumar també les vora 50 places més que s’han aconseguit en la nova zona d’aparcament públic al Carrer València, després de traslladar el dipòsit municipal de vehicles a una altra parcel•la propietat del consistori al Polígon Industrial El Teular.\nAixí mateix, Giménez va assenyalar que el consistori ha modificat també l’estacionament en cordó a bateria en la Ronda Joan Fuster on s’ha incrementat l’aparcament en 25 places més i va apuntar també que hi ha prevista pròximament la reordenació del trànsit als Carrers Castelló, Sebastià Diego i Doctor Fleming, amb l’objectiu de guanyar vora 50 llocs més d’estacionament.\nPer la seua banda, el regidor d’Urbanisme, Julio Serra, va ratificar les paraules del titular de Seguretat Ciutadana, tot remarcant que l’actual govern local no ha parat de treballar en este sentit des de l’inici de la legislatura. Serra va aprofitar l’ocasió també per anunciar que ja s’han adjudicat els treballs de la nova zona d’aparcament a l’Avinguda Ciutat de Pamplona, que començaran en un temps breu, i que disposarà de més de 250 places per a l’estacionament de vehicles i més de 15 reservades per als vehicles de persones amb mobilitat reduïda.\nEl titular d’Urbanisme, no obstant, va proposar, per a l’aprovació de la moció, que es modificara la redacció de la proposta d’acords, tot afegint que s’estudien i es revisen també els paràmetres i requisits per permetre l’increment de guals a concedir.\nAbans de procedir a l’aprovació de la moció, ambdós regidors van precisar també que l’estudi de la mesura requerirà d’un detallat i exhaustiu informe en què participaran la Policia Local de Sueca i els tècnics municipals de l’àrea d’Urbanisme per justificar la seua viabilitat en cada cas.\nSueca insta al govern valencià a reconéixer a Josep Almudéver\nEn la mateixa sessió plenària es va aprovar una moció presentada també pel Grup Municipal Socialista, per sol•licitar a la Generalitat Valenciana la concessió de la més alta distinció del govern valencià al fill de valencians, milicià i un dels últims brigadistes internacionals amb vida, Josep Almudéver Mateu, en honor als seus mèrits contrets en defensa de la II República.\nSueca s’ha sumat així a una petició realitzada també per diferents ajuntaments d’altres localitats veïnes, tot just, en la jornada prèvia a l’anunci de la Generalitat Valenciana, que ha confirmat este mateix divendres que el pròxim diumenge, 9 d’octubre, Josep Almudéver serà reconegut amb la distinció d’ambaixador que atorga el govern valencià.\nLa moció va estar aprovada amb els vots a favor dels regidors del govern local i el Grup Municipal Socialista, els vots en contra dels regidors del Partit Popular de Sueca i l’abstenció de la regidora de Ciutadans.\nSueca estudiarà permetre l’estacionament als guals permanents individuals added by Ribera Televisió on 7 octubre, 2016


Quins continguts ha de tenir una pàgina web? | WeWeb\nEl disseny i la funcionalitat d’una pàgina web són elements rellevants per a tenir una pàgina web de qualitat a Internet, però també ho és el contingut que oferim a l’usuari. Sense un bon contingut, la pàgina web perd valor. Per aquest motiu, en aquest article us parlarem de quins són els continguts que recomanem que tingui una pàgina web:\nDigues qui ets o qui forma part del teu equip. Humanitza l’empresa i la pàgina web, així transmetràs confiança a l’usuari.\nLes dades de contacte han d’estar sempre ben visibles des de qualsevol apartat de la pàgina web.\nMostra a la pàgina d’inici el millor de la teva empresa, ja siguin els productes destacats que vens, els teus serveis, els projectes realitzats o les últimes novetats.\nOfereix un formulari o e-mail de contacte i les dades de localització.\nOfereix contingut fresc i actualitzat del tipus notícies, novetats o articles. És recomanable mostrar aquest contingut en forma de blog, ja que els usuaris estan molt acostumats a la seva estructura i Google els posiciona molt bé.\nDóna la oportunitat als usuaris de compartir els teus apartats, articles o productes a les diferents xarxes socials.\nAltres punts interessants però no indispensables\nAfegeix comentaris i/o opinions dels teus clients sobre la teva empresa. És una bona manera d’animar a l’usuari a contractar els teus serveis.\nPublica casos d’èxit com poden ser certificacions, premis o conferències.\nCrida l’atenció a la pàgina d’inici posant un reclam o un eslògan.\nInclou un vídeo, no massa llarg, a la pàgina d’inici o a algun altre apartat, ja que als usuaris els hi atrau. Avui en dia, podem aconseguir un vídeo de qualitat per a la nostra empresa a bon preu.\nContinguts addicionals per a una botiga online\nSi estàs fent els continguts per a una botiga online, o bé mostres els teus productes a través de la pàgina web, tingues presents els següents punts:\nMostra a la pàgina de cada producte els productes relacionats, així aconseguirem que els usuaris trobin productes del seu interès i romanguin més estona a la pàgina web.\nOrganitza els productes per categories intuïtives per l’usuari, ajudant-lo a trobar de manera ràpida allò que busca. També pots incloure un cercador, així els usuaris podran trobar ràpidament allò que volen si ho tenen molt clar.\nMostra les promocions i/o ofertes de manera visible i destacada.\nFacilita tot el que puguis el procés de compra, que no sigui massa pesat per l’usuari i no decideixi tirar-se enrere.\nAixí doncs, us animem a tenir en compte aquests punts a l’hora de crear els continguts de la teva pàgina web. Avui en dia podem tenir una pàgina web responsiva, que es visualitzi correctament amb tots els dispositius, amb un disseny actual, però que sense bons continguts no li podrem treure tot el rendiment possible.


Avantatges del gas — Gas Natural Distribución\nAvantatges del gas\tPromocions\tCol·labora amb nosaltres\nAvantatges del gasAmb gas natural aconseguiràs augmentar la satisfacció dels teus clients, amb un servei més eficient i una gestió molt més simple i còmoda. Els teus clients gaudiran, per fi, de més confort i estalvi, amb un major control en la despesa energètica de la llar. Obtindran tota la comoditat en calefacció, aigua calenta i cocció, i el màxim estalvi, perquè actualment és l'energia de subministrament continu més barata del mercat. A més, eliminaran tots els problemes d'olors i de falta d'espai a les zones comunitàries en no haver d'emmagatzemar-lo. Canviar a gas natural és molt senzill perquè li oferim un servei complet d'assessorament i assistència tècnica, i participem en el procés de disseny i optimització del projecte energètic, el muntatge i la posada en marxa de les instal·lacions i el seu manteniment.\nGas natural, l'energia més respectuosa amb el medi ambient\nEl gas natural és la millor manera de satisfer les necessitats tèrmiques de les llars.\nEntre els seus múltiples avantatges, podem destacar la seva major intensitat de proveïment, que permet l'ús, de manera simultània, de tants aparells com es vulgui, amb el màxim rendiment, ja que proporciona tota la seva potència des del moment de l'encesa. El gas natural és l'energia més respectuosa amb el medi ambient. S'utilitza tal com s'extreu de la terra. La seva combustió no genera cendres ni residus sòlids, només vapor d'aigua i una emissió mínima de gasos. A diferència d'altres combustibles, no emet sofre (SO2) a l'atmosfera, element responsable de la pluja àcida. A més, les emissions de CO2, causants de l'efecte hivernacle, són inferiors en un 25% a les del gasoil i en un 42% a les del carbó.Energia econòmica per al consumidorEl gas natural és, en l'actualitat, l'energia de subministrament continu més econòmica del mercat per a qualsevol nivell de consum.\nCom que és un combustible gasós i no conté impureses, assegura una combustió eficient, manté els cremadors ajustats molt més temps i evita augments de consum per mala regulació i disminueix el cost de manteniment dels aparells.\nAmb el gas natural, el consumidor final gaudirà d'un major confort a la seva llar, amb aparells fàcils d'utilitzar i d'alt rendiment que, amb menys cost, genera la mateixa quantitat de calor que altres energies.La Comunitat de Propietaris decideix la millor alternativaOferim la millor solució i ens ajustem a les necessitats dels vostres clients:\na) Subministrament individual de gas natural per a cada habitatge: cada usuari podrà triar com i quan gaudir de la calefacció, i pagarà només el que ha consumit i en controlarà el consum.\nb) Subministrament centralitzat d'energia per a aigua calenta i calefacció: amb gas natural, el subministrament continu està assegurat i, com que no cal cap habitacle especial per emmagatzemar-lo, s'allibera espai perquè la Comunitat de Propietaris l'utilitzi per a altres finalitats.\nc) Solució mixta: servei centralitzat de calefacció i servei d'aigua calenta individual.Eficiència i eficàcia incomparableQuan es compara el gas natural amb les altres energies disponibles actualment, els avantatges són més que evidents.\nFes tu mateix la prova analitzant el quadre següent:


"La Caminada és com una gran família que es retroba cada any" | FemSafareig.cat\n“La Caminada és com una gran família que es retroba cada any”\nmaig 15, 2012 Enric Jódar Esports 0\nInici de la Caminada (FOTO: Àlex Escoda)\nAmb aquestes paraules l’actual president del CERAP, l’Anton Marc Caparó, ha definit la Caminada “Riudoms-La Mola-Riudoms” que es va cel·lebrar el passat 29 d’abril i enguany ha arribat a la desena edició.\nLa valoració que es fa des del Centre d’Estudis Riudomencs Arnau de Palomar (CERAP) de la Caminada és positiva. Segons l’Anton Marc, l’entitat està molt satisfeta pel desenvolupament d’aquesta desena edició, que ha tingut uns 460 participants (una cinquantena més que l’any passat). El temps també ha estat immillorable, la crida als voluntaris ben atesa, i la totalitat dels controls ha funcionat òptimament.\nI és que amb deu anys, la Caminada ha tingut moltes oportunitats per créixer i millorar. “Els participants que ens han fet arribar la seva valoració han coincidit en que la organització de la Caminada és per a felicitar-nos-en”, explica l’Anton Marc. Precisament un dels canvis introduïts recentment és el mètode de pagament telemàtic (a través d’Internet).\nTot i així, l’organització és conscient que hi ha aspectes a millorar, com la diferenciació del recorregut clàssic amb el de l’opció Torre de Fontaubella, que amplia el recorregut durant uns centenars de metres en un terreny de dificultat més tècnica. O també la bifurcació dels dos recorreguts, on cal millorar la senyalització.\nL’Anton Marc ha remarcat que allò que els fa més il·lusió és el factor humà que hi ha darrera la Caminada: “després de deu anys, hi ha un nucli de persones que han estat des del primer dia a l’organització. La Caminada és com una gran família que es retroba cada any per tirar una activitat de gran complexitat organitzativa pel simple plaer de fer-la junts, de forma voluntària i amb gran entusiasme.”


LaRapita.info - Casa Ramon\nLaRapita.info > Restaurants > Casa Ramon\nHEADER generated in 0.0459 seconds\n4.6 de 5 vot/s\nEl Restaurant Casa Ramon és un negoci familiar amb 65 anys d'experiència. Exactament a l'any 1951 va començar el negoci empresarial a la Plaça Sant Pere sent primer un bar de tapes i on es va convertir sent un dels millors restaurants de l'època per la qualitat i la professionalitat que tenien. El Ramon i la Vicenta van triunfar cuinant l'arrossejat, suquet de peix, llagostins de Les Cases, etc, en unes dimensions molt petites de la cuina.\nA pesar de les condicions absoletes, la seva filla ha decidit empendre un nou negoci seguint la mateixa cuina tradicional i 100% mediterrània. Justament aquest estiu, s'han translladat a un nou local al carrer Lepanto 16, amb unes vistes magnífiques davant del port, un disseny del local modern, un espai ampli i al mateix temps acollidor. La constància, treball i esforç han estat el secret per amplir el negoci i seguir innovant amb els productes de la zona.\nEl marisc i el peix fresc de la Llotja de Pescadors del municipi és el producte estrella que ofereixen dia a dia als seus clients. Productes del mar a la taula, de proximitat, qualitat i cuinats 100% amb toc mariner.\nA més a més, presenten una bodega amplia, amb varietat de vins i caves amb D.O.\nPresenten la certificació de qualitat de les Terres de l'Ebre, Reserva de la Biosfera.\nSe'ns dubte, el secret de la cuina es troba enmig dels fogons del Casa Ramon.\nEl nostre menjador te una capaçitat de 120 persones, on podràs celebrar els esdeveniments més importants.\nTelèfon: 638 05 72 20


Zvika Klein, vestit amb una quipà, ha volgut denunciar l'assetjament als jueus caminant en silenci per la ciutat vestit amb una quipà\n2 min. Barcelona 18/02/2015 20:11\n'10 hores caminant per París com a jueu' és el títol d'aquest vídeo que, en un minut i mig, pretén denunciar que a la capital de França hi ha antisemitisme. El vídeo resumeix les burles, menyspreus i interpel·lacions que va rebre el periodista del diari digital israelià NRG Zvika Klein caminant en silenci durant deu hores per París vestit amb una quipà –un casquet que duen els homes jueus practicants–.\nLa idea segueix l'estela d'un altre vídeo que es va publicar a l'octubre per denunciar l'assetjament al carrer a les dones a Nova York i que va tenir molt de ressò, fins al punt que es van fer molts altres vídeos semblants en d'altres ciutats. Com en el cas de Nova York, el vídeo l'enregistra una altra persona que va davant del periodista amb una càmera camuflada a la motxilla.\nDes de diumenge el vídeo ja acumula més de tres milions i mig de visites i ha tingut ressò a altres mitjans israelians. S'hi veu com Klein camina pel centre de París i, sobretot pels suburbis, on sent tota mena de comentaris, el miren despectivament i alguns vianants escupen darrere seu. El vídeo arriba després de l'atac al 'Charlie Hebdo', destrosses en cementiris jueus i la polèmica sobre els jueus francesos que es plantegen marxar del país. També denuncia que el 2014 es van denunciar 851 atacs antisemítics a França.


A l’espera de la finestra meteorològica | Marionetes Nòmades\nA l’espera de la finestra meteorològica\nPublicat per Marionetes el 06/02/2014 a Haití, Últimes noticies\nSeguim a terra per culpa de la ‘Nadja’, la ‘Petra’, la ‘Qumeira’, la ‘Ruth’. Són els noms de les tempestes de fins a força 10 (sobre 12) que estan assotant tot el front Atlàntic europeu amb onades de 14 metres i vents de quasi 150 km/h. Tant aquí a Bretanya, com a Galícia, feia anys que no veien un hivern així de cru. A l’espera que el temps es calmi i que s’obri una finestra meteorològica per salpar cap a A Coruña, seguim instal·lats a Concarneau.\nAprofitem el temps per seguir tancant la gira d’espectacles a Haití. Per anar avançant en el documental. Per seguir donant-li vida a la campanya de crowdfunding a Verkami a la que li queden 10 dies per acabar. Per finalitzar detalls a bord del Rêve de Mousse com la bomba hidràulica per alçar l’àncora.\nAquests dies de tempesta, en què les violentes ràfegues de vent fan ploure en horitzontal, hem après que quan coincideixen les altes marees amb precipitacions abundants i fort onatge, el nivell de l’aigua al port pot pujar tant com per arribar a l’alçada del moll i un vaixell deixar d’estar segur, per més que sigui a port.


No cal la vareta màgica\nSón fàcils d’aplicar i molt efectives\nActualitzada 25/07/2019 a les 20:36\nSolucions efectives a l’etern problema de l’habitatge són fàcils d’aplicar i molt eficaces a curt termini. En primer lloc, cal que tots els propietaris privats, societats i entitats bancàries tinguin un termini per inscriure els seus béns a un registre de la propietat. Les persones o entitats que no ho facin en el temps requerit encorrerien en una sanció d’un 5% a un 10%; la responsabilitat és del propietari de l’immoble, sigui particular o d’una societat. Tot immoble tancat que no sigui primera o segona residència degudament justificat seria sotmès a un impost de com a mínim un 5% del valor de l’immoble degudament taxat i escripturat al registre de la propietat. El preu del metre quadrat lliure d’impostos al lloguer podria ser de 5 € el metre quadrat (és a dir, un pis de 100 m2 quedarà lliure d’impostos si estigues per sota dels 550 €); tot el que sobrepassi 5€ el metre quadrat és taxaria amb un 50% d’impost; aquests i el règim sancionador aplicat als pisos no declarats es destinarien a la construcció de pisos de venda i lloguer de protecció oficial, per les famílies de treballadors andorrans que portin un mínim de 5 anys al país, perquè puguin accedir a l’habitatge a un preu molt més avantatjós fora de la bombolla de l’especulació immobiliària. Cal modificar la llei del sòl per potenciar, ajudar i fomentar que amb la cessió del sòl a comuns, la construcció d’habitatges de protecció oficial sigui una realitat. Habitatges que una vegada adquirits a un preu molt inferior del preu especulatiu no es podran revendre fins al cap de vint anys ni rellogar sense passar per l’administració corresponent. L’objectiu de poder obtenir uns habitatges a uns preus inferiors als especulatius és que els habitants del nostre país puguin accedir a un parc immobiliari a preus raonables. Amb aquestes mesures i sense tenir una vareta màgica, el problema de l’habitatge queda resolt en un curt període de temps.\nGabriel, potser no estem als 70 jan. Fes una tasca de realitat. Demana preu per aixecar un edifici de qualitat mitja + terreny de 40 vivendes. Quan tinguis els números t'adonaràs què un pis de 100 metres amb un llogues de 1.000 € necessites 38 anys per a només amortitzar la construcció. Afegeix tota la resta què és aproximadament un 21% del lloguer en les millors condicions. El problema està en el desequilibri i una resposta te la donarà qualsevol polític honest en 5 minuts. Quin era el nivell de despesa, despesa corrent i inversió de l'estat fa 50 anys? Si les dades de França i Anglaterra els extrapolem era de 1 a 1800 avui. I està clar totes volem què ens donin de tot. El preu a pagar és ara una societat insostenible. El 1978 amb un sou de la sanitat de 125.000 pessetes et podies comprar un pis de 140 metres al carrer Sant Antoni amb un 30% del sou en la hipoteca. Amb un sou de 6.000 € avui pots accedir com a molt amb el 60% del sou a 400.000 € d'hipoteca per 100 metres.\nThe Observer va dir..Segons la seva proposta, el mateix s'hauria de fer amb el sou dels funcionaris. Partint del sou base per un nivell de formació d'estudis primaris i amb l'augment gradual segons el tipus de formació i/o qualitats. Tot funcionari que cobri més del que s'estableixi en una forquilla determinada, serà taxat amb un percentatge del 50% de la part que no li correspondria segons aquest principi.\nEs transformaría en una rebaixa rebaixa de la partida de sous de l'administració que es podria dedicar a ajudes a l'habitatge.\nNo es fàcil es facilíssim, d'aquesta manera a més no espantem als inversors immobiliaris\nSi apliques tot això, els polítics es queden sense vots.\nLes comparacions son sempre odioses , res a veure amb l especulacio desenfrenada. El funsionari a part de ser necessari, t agradi o no, no ha triat a la seva vida fer-se millonari i si cal , especular en el que sigui , sols una vida digna I anar fent...\nMolt ben dit The Observer!\nUn altra proposta millor Gabi,que el Govern respongui dels impagats i les destrosses.\nCorrecte s'hauria d'establir un sou mig pels funcionaris, i a partir d'aquí, si aquest no compleix O no rendeix se l hauria de taxar amb un impost del 50% per hora sense rendiment. Així el rendiment quedaria assegurat...és de fàcil solucio també.\nSegons la seva proposta, el mateix s'hauria de fer amb el sou dels funcionaris. Partint del sou base per un nivell de formació d'estudis primaris i amb l'augment gradual segons el tipus de formació i/o qualitats. Tot funcionari que cobri més del que s'estableixi en una forquilla determinada, serà taxat amb un percentatge del 50% de la part que no li correspondria segons aquest principi.